CELEX: 32018D1688
Language: lv
Date: 2018-11-07 00:00:00
Title: Komisijas Īstenošanas lēmums (ES) 2018/1688 (2018. gada 7. novembris), ar ko Slovākijai piešķir atkāpes attiecībā uz statistikas datu sniegšanu saskaņā ar Eiropas Parlamenta un Padomes Regulu (EK) Nr. 1099/2008 par enerģētikas statistiku (izziņots ar dokumenta numuru C(2018) 7304) (Dokuments attiecas uz EEZ.)

9.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 279/38
               
            
         KOMISIJAS ĪSTENOŠANAS LĒMUMS (ES) 2018/1688
         (2018. gada 7. novembris),
         ar ko Slovākijai piešķir atkāpes attiecībā uz statistikas datu sniegšanu saskaņā ar Eiropas Parlamenta un Padomes Regulu (EK) Nr. 1099/2008 par enerģētikas statistiku
         
            
               (izziņots ar dokumenta numuru C(2018) 7304)
            
         
         (Autentisks ir tikai teksts slovāku valodā)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 22. oktobra Regulu (EK) Nr. 1099/2008 par enerģētikas statistiku (1) un jo īpaši tās 5. panta 4. punktu un 10. panta 2. punktu,
         tā kā:
         
                     (1)
                  
                  
                     Slovākija ir iesniegusi pieprasījumu atkāpes saņemšanai no pienākuma nosūtīt Komisijai (Eurostat) Regulas (EK) Nr. 1099/2008 4. pantā minētos valsts statistikas datus. Minētais pieprasījums attiecas uz statistikas datu sniegšanu par rūpniecisko atkritumu atjaunojamo daļu un apkārtējās vides siltumenerģiju.
                  
               
                     (2)
                  
                  
                     Slovākijas sniegtā informācija pamato, ka šādu statistikas datu vākšana radītu pārmērīgu slogu respondentiem dalībvalstī, proti, tāpēc, ka ir nepieciešams pielāgot jaunās klasifikācijas un izstrādāt jaunu metodiku valsts statistikā, lai mazinātu respondentu slogu, kas izriet no pieprasīto datu vākšanas un apkopošanas. Tāpēc šīs atkāpes būtu jāpiešķir.
                  
               
                     (3)
                  
                  
                     Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Slovākijai piešķir šādas atkāpes no Regulas (EK) Nr. 1099/2008 noteikumiem:
            
                        a)
                     
                     
                        no rezultātu sagatavošanas par 2017. pārskata gadu B pielikuma 5.2.11.6. postenim par atjaunojamo energoresursu statistiku;
                     
                  
                        b)
                     
                     
                        no rezultātu sagatavošanas par 2017., 2018. un 2019. pārskata gadu B pielikuma 5.2.3., 5.2.6., 5.2.8.1., 5.2.8.2. un 5.2.8.5. postenim par atjaunojamo energoresursu statistiku (aptver visus agregātus par produktiem, kas definēti A pielikuma 3.5.8.1.7. punktā “Rūpniecisko atkritumu atjaunojamā daļa” un 3.5.9. punktā “Apkārtējās vides siltumenerģija”).
                     
                  
         
            2. pants
            Šis lēmums ir adresēts Slovākijas Republikai.
         
         
            Briselē, 2018. gada 7. novembrī
            
               
                  Komisijas vārdā –
               
               
                  Komisijas locekle
               
               Marianne THYSSEN
            
         
         
            (1)  OV L 304, 14.11.2008., 1. lpp.